Document ID: 32002R0800

Uredba Komisije (EGS) št. 800/2002
z dne 14. maja 2002
o spremembi Uredbe (EGS) št. 1686/72 o nekaterih podrobnih pravilih za pomoč za seme, glede stabilizacijskega mehanizma
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe sveta (EGS) št. 2358/71 z dne 26. oktobra 1971 o skupni ureditvi trga za semena [1], kakor je bila nazadnje spremenjena z Uredbo (ES) št. 154/2002 [2], in zlasti člena 3(4a) Uredbe,
ob upoštevanju naslednjega:
(1) Uredba (EGS) št. 2358/71 vzpostavlja stabilizacijski mehanizem za seme, razen za seme riža, ki določa največje količine, upravičene do pomoči, načela za razdeljevanje teh največjih količin med državami članicami in ukrepe, ki jih je treba uporabiti za znižanje pomoči v primeru prekoračitve največje količine.
(2) Določiti je treba največjo količino semena, razen semena riža, ki je upravičena do pomoči Skupnosti, in količine za vsako državo članico. Največja količina za vsako državo članico je enaka povprečju količin, pridelanih v referenčnem obdobju, določenem v Uredbi (EGS) št. 2358/71. Količine, ki se upoštevajo, so tiste, ki so sporočene Komisiji na podlagi točke 6 Priloge Uredbe Komisije (EGS) št. 3083/73 z dne 14. novembra 1973 o sporočanju informacij, potrebnih za izvajanje Uredbe Sveta (EGS) št. 2358/71 o skupni ureditvi trga za semena [3], kakor je bila nazadnje spremenjena z Uredbo (EGS) št. 1679/92 [4].
(3) Različne vrste semena so upravičene do različnih zneskov pomoči. Da bi bile enakovredne glede na proračun, je treba za vsako vrsto določiti koeficient ekvivalentnosti na podlagi razmerja med zneskom pomoči za posamezno vrsto in povprečnim zneskom pomoči. Povprečni znesek pomoči se določi na podlagi izdatka, teoretično ugotovljenega na podlagi količin, ki tvorijo največjo zagotovljeno količino semena. Največja količina za Skupnost in nacionalne količine so izražene v ekvivalentnih količinah.
(4) Za delovanje stabilizacijskega mehanizma je treba določiti končni rok, do katerega države članice obvestijo Komisijo o količinah, navedenih v zahtevkih za pomoč, da se omogoči izračun koeficienta znižanja, ki se uporabi za posamezno državo članico.
(5) V državah članicah, ki so prekoračile dodeljene nacionalne količine, se plačilo pomoči izvede šele takrat, ko Komisija določi koeficient znižanja, ki se lahko uporabi za vsako od zadevnih držav članic. Zato je treba predpisati končni rok za določitev teh koeficientov.
(6) Da bi zagotovili, da se stabilizacijski mehanizem uporabi samo v primeru prekoračitve največje količine v Skupnosti, in da bi preprečili vsako napeljevanje k prekomerni proizvodnji, je treba vse neporabljene količine v določeni državi članici razdeliti med države članice, ki so prekoračile svoje nacionalne količine, sorazmerno glede na njihovo nacionalno količino, in šele nato izračunati koeficiente znižanja pomoči za posamezno državo članico, sorazmerno glede na prekoračitev določene nacionalne količine.
(7) Komisija določi koeficiente znižanja, ki se uporabijo za posamezno državo članico. Treba je potemtakem določiti metodo, po kateri morajo države članice izračunati pomoč, ki se uporabi za posamezno vrsto.
(8) Da bi državam članicam omogočili upoštevanje posebnosti v strukturi nacionalne proizvodnje in zlasti v majhnih proizvodnih sektorjih, je treba pripraviti določila, na osnovi katerih bodo države članice imele možnost razdeliti svoje nacionalne količine po družinah ali vrstah semen.
(9) Ukrepi, predvideni s to uredbo, so v skladu z mnenjem Upravljalnega odbora za semena -
SPREJELA NASLEDNJO UREDBO:
Člen 1
Uredba komisije (EGS) št. 1686/72 [5] se spremeni na naslednji način:
1. Člen 3 se nadomesti z naslednjim:
"Člen 3
1. Od 1. julija 2002 se za seme, razen za seme riža, določi največja količina, za katero se v Skupnosti podeli pomoč, 305754 ton na leto, ki se razdeli med države članice pridelovalke kot sledi:
Belgija: | 10077 ton |
Danska: | 93697 ton |
Nemčija: | 31654 ton |
Grčija: | 3846 ton |
Španija: | 23976 ton |
Francija: | 52981 ton |
Irska: | 1016 ton |
Italija: | 18822 ton |
Luksemburg: | 865 ton |
Nizozemska: | 35856 ton |
Avstrija: | 769 ton |
Portugalska: | 769 ton |
Švedska: | 8132 ton |
Finska: | 5853 ton |
Združeno kraljestvo: | 17910 ton |
Te količine se izrazijo v ekvivalentnih količinah v skladu z odstavkom 2.
2. Pretvorba količin, za katere je bil vložen zahtevek za pomoč, v ekvivalentne količine se naredi tako, da se pomnoži količina za vsako sorto s koeficientom ekvivalentnosti, določenim v prilogi te uredbe.
3. Pomoč se dodeli pridelovalcu semena na podlagi zahtevka, vloženega po žetvi in pred datumom, ki ga zadevna država članica določi za vsako vrsto ali skupino sort.
4. Brez poseganja v odstavek 5, država članica plača pomoč pridelovalcu semena v dveh mesecih po vložitvi zahtevka in najpozneje do 31. julija leta, ki sledi letu žetve.
Do 15. avgusta leta, ki sledi letu žetve, države članice pridelovalke obvestijo Komisijo o količinah, za katere so bili vloženi zahtevki za pomoč.
5. Če se v skladu s četrtim pododstavkom člena 3(4a) Uredbe (EGS) št. 2358/71 pri določenem pridelku ugotovi prekoračitev največje količine na podlagi prejete informacije iz drugega pododstavka odstavka 4, določi Komisija koeficiente znižanja pomoči, ki se uporabljajo za vsako zadevno državo članico do 30. septembra v tržnem letu, ki sledi letu prekoračitve.
Koeficienti znižanja pomoči se določijo sorazmerno glede na prekoračitev nacionalne količine, določene v odstavku 1.
Če komisija ugotovi, da posamezna država članica ni v celoti uporabila nacionalne količine, določene v odstavku 1, se neuporabljena količina v istem tržnem letu prerazporedi med države članice, ki so prekoračile svoje lastne nacionalne količine. Komisija razporedi to vsoto na podlagi sorazmerja z nacionalnimi količinami teh držav članic.
6. Znesek znižane pomoči, ki se uporabi za posamezno vrsto, država članica izračuna tako, da množi znesek pomoči s koeficientom znižanja, izračunanega v skladu z odstavkom 5.
7. Države članice lahko pred začetkom tržnega leta določijo na nacionalni ravni profil pridelave, tako da razdelijo svoje nacionalne količine med različne vrste oziroma družine vrst.
Države članice, ki nameravajo izkoristiti možnost, predvideno v gornjem pododstavku, o tem obvestijo Komisijo in jo pravočasno uradno obvestijo o ukrepih, načrtovanih na nacionalni ravni. Ukrepi morajo biti skladni s členom 3(4a) Uredbe (EGS) št. 2358/71 in z odstavkoma 5 in 6, še zlasti zaradi vpliva plačila pomoči na proračun."
2. Priloga k tej uredbi se vstavi kot Priloga I.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. maja 2002

Labels: 3
6